《金陵酒肆赠茅平仲》
明代·吴稼竳

暮年看尔壮心孤，落落酣歌击唾壶。
但数一钱怜姹女，才夸千骑笑罗敷。
梨花雨湿红襟燕，杨柳春藏白项乌。
欲向卢家借双桨，莫愁不是旧时湖。

作者简介：浙江孝丰人，字翁晋，吴维岳子。以父任为郎，官至云南通判。以诗见称于王世贞，与吴梦旸、臧懋循、茅维称四子。工乐府。有《元盖副草》。